## Formalia for valgpræsentationer

**Valg af formand, kasserer og bestyrelsesmedlemmer**

På årets generalforsamling er der flere poster på valg. Ønsker du at stille op til enten formand, kassere eller som bestyrelsesmedlem, har du mulighed for at skrive en valgpræsentation. Valgpræsentationen bruger vi på hjemmesiden, nyhedsbrev og på Facebook til at præsentere kandidaterne. Nedenfor finder du krav og formalia til din valgpræsentation.

**Frist for valgpræsentation**

Som altid er det muligt at stille op på selve dagen. Men ønsker du, at flere bliver opmærksomme på dit kandidatur skal du sende din valgpræsentation inden fristen. I år er der to frister **d. 5. september** og **d. 22. september**. Sender du din valgpræsentation inden en af disse datoer, vil du blive præsenteret på en af vores kanaler inden generalforsamlingen d. 1. oktober. **Valgpræsentationen skal sendes til Katrine Rudbeck Japsen på kruj@bupl.dk.**

**Hvad skal valgpræsentationen indeholde?**

Hver kandidat får mulighed for at præsentere sig, ved at udfylde nedenstående skema. Du har **2.000** anslag inkl. mellemrum til rådighed. Sekretariatet retter kun korrekturfejl og sikrer at max omfang overholdes – der slettes bagfra til nærmeste punktum indenfor fastsat ramme.

**Billede:** Du bedes medsende et billede af dig selv, som selvstændig fil. Du skal altså IKKE indsætte billedet i et word-dokument.

|  |
| --- |
| StamdataNavn:Hvor arbejder du:Hvor længe har du været pædagog:Hvad stiller du op til: |
| Kort om dig selv: |  |
| Dine tre mærkesager: |  |